Jean Sibelius -vivlukišto

Jean Sibelius -vivlukišto lii vivlukišto, mii uárnejui vuosmuu tove ive 1965 ađai čyeti ihheed Jean Sibelius šoddâm maŋa. Tot uárnejuvvoo jyehi viiđâd ive. Kišto annoo stuorrâ áárvust pirrâ maailm. Tom láá vuáittám maaŋgah pegâlmâs čuojâtteijeeh tego Viktoria Mullova, Leonidas Kavakos já Sergei Hatšatrjan. Jean Sibelius -vivlukišto áinoo syemmilâš vyeittee lii Pekka Kuusisto, kote vuoitij tom ive 1995 tuše 19-ihásâžžân.

Ive 2020 kišto sirdui ihán 2022 koronapandemia keežild.

2025
13. aalmugkoskâsâš Jean Sibelius -vivlukišto uárnájui Helsigist. Tot aalgij vyesimáánu 19. peeivi. Finaleh uárnejuvvojii Helsig Muusiktáálust 27.–29. peeivi.

Sueye Park, kote šoodâi ive 2000 Maadâ-Korea Daegust, vuoitij kišto. Park finnij palhâšummeen 30 000 eurod, nelji persovnlii stivrimkeerdi orkesterjođetteijee John Storgårdsist já vivlučuojâtteijee Pekka Kuusistost sehe vuoigâdvuođâ kevttiđ G. B. Guadagnini 1777 ex Sasson -árvuviivlu oovtâ ive ääigi.

Nubben kištoost poođij jaapaanlâš Minami Yoshida, kote finnij 20 000 eurod. Sun vuoitij meiddei 2 000 eurod pyeremuu Sibelius vivlukonserto oovdânpyehtimist. Kuálmádin lâi ovtâstumstaatâlâš Claire Wells. Sun finnij 15 000 eurod.

Finalân uásálistii meid Gabrielle Després, Otto Antikainen já Amia Janicki. Juáháš sist finnij 3 000 eurod. Janicki vuoitij meiddei 2 000 eurod pyeremuu tiilájum pargo oovdânpyehtimist pelifinalist. Taan ive tiilájum pargo lâi Outi Tarkiaisii The Seasons Remembered.

Puoh artisteh, kiäh pessii finalân, ožžuu máhđulâšvuođâ toimâđ syemmilij orkesterij solistin.

John Storgårds jođettem tuámmárkoodán kullii orkesterjođetteijee já vivlučuojâtteijee Jan Söderblom sehe vivlutaidâreh Elise Båtnes, Levon Chilingirian, Jinjoo Cho, Sung-Ju Lee já Réka Szilvay.

Vyeitteeh
 Ihe Nommâ Eennâm Saje 1965 Oleg Kagan  1. palhâšume Joshua Epstein  2. palhâšume Valeri Gradov  3. palhâšume 1970 Liana Isakadze  1. palhâšume Pavel Kogan  2. palhâšume Otto Armin   3. palhâšume   1975  Yuval Yaron  1. palhâšume  Ilja Grubert     2. palhâšume Eugen Sarbu  3. palhâšume 1980  Viktoria Mullova    1. palhâšume Sergei Stadler  2. palhâšume Andres Cardenes  3. palhâšume 1985 Ilja Kaler  1. palhâšume Leonidas Kavakos  2. palhâšume Vilmos Szabadi   3. palhâšume 1990 ij juohhum 1. palhâšume Cristina Anghelescu  2. palhâšume Sigrún Edfaldsdóttir  3. palhâšume Akiko Tanaka  3. palhâšume 1995 Pekka Kuusisto  1. palhâšume Elisabeth Batiašvili  2. palhâšume Madoka Sato   3. palhâšume Nikolaj Znaider  3. palhâšume 2000  Sergei Hatšatrjan    1. palhâšume Natsumi Tamai  2. palhâšume Sayako Kusaka   3. palhâšume Zhi-Jiong Wang 
  3. palhâšume  2005 Alina Pogostkin  1. palhâšume Jiafeng Chen  2. palhâšume Hyun-Su Shin  3. palhâšumeWei Wen 3. palhâšume 2010Nikita Borisoglebski / 1. palhâšumePetteri Iivonen  2. palhâšume Esther Yoo  3. palhâšume 2015 Christel Lee  1. palhâšume Emmanuel Tjeknavorian  2. palhâšume Friederike Starkloff  3. palhâšume 2022 Inmo Yang  1. palhâšume Nathan Meltzer  2. palhâšume Dmytro Udovytšenko  3. palhâšume 2025 Sueye Park  1. palhâšume Minami Yoshida  2. palhâšume Claire Wells  3. palhâšume

Käldeeh

Luokka:Helsig tábáhtusah
Vivlukišto
Luokka:Muusikkištoh